ΘΕΜΑ**: Πρόσκληση Γονέων / Κηδεμόνων μαθητών/τριών κάθε βαθμίδας σε διαδικτυακή ενημερωτική συνάντηση με θέμα: *«Παιδιά και έφηβοι στις μέρες του #ΜΕΝΟΥΜΕ ΣΠΙΤΙ : ενημέρωση για την πανδημία COVID 19»***

Αγαπητοί γονείς,

Η ***Περιφερειακή Διεύθυνση Πρωτοβάθμιας*** και ***Δευτεροβάθμιας Εκπαίδευσης Αττικής,*** σε συνεργασία με την ***2η Υγειονομική Περιφέρεια Πειραιώς και Αιγαίου*** και το ***Πρόγραμμα Μεταπτυχιακών Σπουδών της Ιατρικής Σχολής ΕΚΠΑ «Στρατηγικές Αναπτυξιακής και Εφηβικής Υγείας»*** σας προσκαλούν στην ενημερωτική διαδικτυακή συνάντηση με γενικό θέμα: ***«Παιδιά και έφηβοι στις μέρες του #ΜΕΝΟΥΜΕ ΣΠΙΤΙ : ενημέρωση για την πανδημία COVID 19»***, που θα πραγματοποιηθεί σε συνθήκες ζωντανής μετάδοσης στο Youtube την ***Τετάρτη 29 Απριλίου και ώρες 18:30-20:00.***

Συμμετέχουν επίσης τα ***δίκτυα του ΟΚΑΝΑ*** και του προγράμματος ***«Από το Α έως το Ω : μια Ακαδημία για Γονείς» της Ελληνικής Εταιρείας Εφηβικής Ιατρικής (Ε.Ε.Ε.Ι.)***

Προκειμένου να παρακολουθήσετε την ενημερωτική συνάντηση ζωντανά, δεν έχετε παρά να πληκτρολογήσετε την ακόλουθη ηλεκτρονική διεύθυνση σε ένα φυλλομετρητή, δηλαδή, ένα πρόγραμμα πλοήγησης στο διαδίκτυο:

[**https://youtu.be/Yl5Cleb5cio**](https://youtu.be/Yl5Cleb5cio)

 Θα θέλαμε να σας ενημερώσουμε πως οι ομιλίες θα μαγνητοσκοπηθούν και πως αυτή η μαγνητοσκόπηση (το βίντεο) της εκδήλωσης θα είναι διαθέσιμη και μετά το τέλος της πραγματοποίησης της στο youtube με τον τίτλο :***«Παιδιά και έφηβοι στις μέρες του #ΜΕΝΟΥΜΕ ΣΠΙΤΙ : ενημέρωση για την πανδημία COVID 19»,***ώστε να μπορέσετε να την παρακολουθήσετε.

Το πρόγραμμα της ενημερωτικής εκδήλωσης είναι το ακόλουθο:

|  |  |
| --- | --- |
| ***Γεώργιος Κόσυβας***Περιφερειακός Διευθυντής Εκπαίδευσης Αττικής***Μαρία Δίπλα***Υποδιοικήτρια 2ης ΔΥΠε Πειραιώς/Αιγαίου***Κων/νος Κοκκώλης***Αντιπρόεδρος ΔΣ ΟΚΑΝΑ | Καλωσόρισμα - Συντονισμός |
| ***Μαρίζα Τσολιά***Καθηγήτρια Παιδιατρικής-ΛοιμωξιολογίαςΔιευθύντρια Β΄ Παιδιατρικής Κλινικής ΕΚΠΑ | Χαρακτηριστικά της λοίμωξης COVID 19στα παιδιά και τους εφήβους |
| ***Άρτεμις Τσίτσικα***Αναπλ. Καθηγήτρια Παιδιατρικής-Εφηβικής Ιατρικής ΕΚΠΑΕπιστ. Υπεύθυνος Μονάδας Εφηβικής Υγείας (Μ.Ε.Υ.), Β΄ Παιδιατρική Κλινική ΕΚΠΑ | #ΜΕΝΟΥΜΕ ΣΠΙΤΙ. Και τώρα τι γίνεται;Διαχείριση των σχέσεων μέσα στην οικογένεια στην εποχή του COVID 19 |
| ***Ευθαλία Τζίλα***Παιδοψυχίατρος MSc –Ακαδημαϊκή υπότροφος ΕΚΠΑ | #ΜΕΝΟΥΜΕ ΣΠΙΤΙ Οδηγός επιτυχίας για τις Πανελλαδικές εξετάσεις |
| ***Δρ Αλέξανδρος Καπανιάρης***Συντονιστής Εκπαιδευτικού Έργου Πληροφορικής (ΠΕ86) ΠΕ.Κ.Ε.Σ. Θεσσαλίας | #ΜΕΝΟΥΜΕ ΣΠΙΤΙ: Εργαλεία και δράσεις στο δρόμο για την εξ αποστάσεως εκπαίδευσης – Δημιουργικό διαδίκτυο |

Παρακαλούμε με τη φροντίδα των Διευθυντριών/Διευθυντών των σχολικών μονάδων όπως ενημερωθούν οι γονείς & κηδεμόνες των μαθητών/τριών που φοιτούν στη μονάδα σας με κάθε πρόσφορο μέσο (ενδεικτικά αναφέρουμε την αποστολή της παρούσας πρόσκλησης μέσω του myschool), ώστε να παρακολουθήσουν την ενημερωτική εκδήλωση.

Εκ της Οργανωτικής Επιτροπής